ΑΠΟΦΑΣΕΙΣ
Αριθμ. 473
Επανακαθορισμός οριογραμμής παραλίας στη
θέση “έμπροσθεν διατηρητέου μνημείου με την
επωνυμία «ΜΑΓΑΖΑΡΑ» (Δ’ 224/2002) στην Νέα
Τρίγλια του Δήμου Νέας Προποντίδας της Π.Ε.
Χαλκιδικής”.
Ο ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τις διατάξεις του ν. 2971/2001 «Αιγιαλός, παραλία και
άλλες διατάξεις» (Α’ 285), και ειδικότερα των άρθρων 4
έως 9.
2. Τις διατάξεις του τετάρτου εδαφίου της παρ. 2 του άρθρου 1 και της παρ. 6 του ιδίου άρθρου του ν. 2503/1997
«Διοίκηση, οργάνωση, στελέχωση της Περιφέρειας, ρύθμιση θεμάτων για την Τοπική Αυτοδιοίκηση και άλλες δι-
ατάξεις» (Α’ 107).
3. Τις διατάξεις της παρ.  21 του άρθρου 46 του
ν. 3220/2004 «Μέτρα αναπτυξιακής και κοινωνικής πολιτικής - αντικειμενοποίηση του φορολογικού ελέγχου και
άλλες διατάξεις» (Α’ 15).
4. Την υπό στοιχεία 1063649/790/Α0006/3.8.2004 απόφαση του Υπουργού Οικονομίας και Οικονομικών «Περί
καταγραφής και κωδικοποίησης των αρμοδιοτήτων σε
θέματα του Υπουργείου Οικονομικών που περιέρχονται
στους Γενικούς Γραμματείς Περιφερειών».
5. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
6. Τις διατάξεις του π.δ. 142/2010 «Οργανισμός της Αποκεντρωμένης Διοίκησης Μακεδονίας - Θράκης» (Α’ 235).
7. Την υπ’ αρ. 86781/2022 απόφαση του Υπουργού Εσωτερικών «Διορισμός του Ιωάννη Σάββα του Κωνσταντίνου,
στη θέση του μετακλητού Γραμματέα Αποκεντρωμένης
Διοίκησης Μακεδονίας Θράκης» (Υ.Ο.Δ.Δ. 1183).
8. Την υπ’ αρ. 94360/2023 (Β’ 4330) απόφαση του Γραμματέα της Αποκεντρωμένης Διοίκησης Μακεδονίας - Θρά-
κης περί ανάθεσης άσκησης αρμοδιοτήτων σε οργανικές
μονάδες της Αποκεντρωμένης Διοίκησης Μακεδονίας Θράκης και παροχή εξουσιοδότησης υπογραφής πρά-
ξεων και εγγράφων «Με εντολή Γραμματέα» στους προϊσταμένους των οργανικών μονάδων της Αποκεντρωμένης
Διοίκησης Μακεδονίας - Θράκης.
9. Την από 24.04.2023 έκθεση της επιτροπής καθορισμού ορίων αιγιαλού, παραλίας και παλαιού αιγιαλού
σχετικά με τον επανακαθορισμό παραλίας στη θέση
“έμπροσθεν διατηρητέου μνημείου με την επωνυμία
«ΜΑΓΑΖΑΡΑ» (Δ’ 224/2002) στην Νέα Τρίγλια του Δήμου
Νέας Προποντίδας της Π.Ε. Χαλκιδικής”.
10. Το από τον Απρίλιο του 2023 τοπογραφικό διάγραμμα της περιοχής κλίμακας 1:500, σε μία (1) πινακίδα που
συντάχθηκε και θεωρήθηκε από τον Καρταλά Λάζαρο,
Αγρονόμο Τοπογράφο Μηχανικό, Αναπληρωτή Προϊστάμενο της Κτηματικής Υπηρεσίας Χαλκιδικής.
11. Το υπό στοιχεία 129495 ΕΞΕ 2023/18-12-2023 έγγραφο της Κτηματικής Υπηρεσίας Χαλκιδικής με το οποίο
διαβιβάστηκε στην Υπηρεσία μας ο σχετικός φάκελος.
12. Το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Επικυρώνουμε την από 24.04.2023 Έκθεση της κατά
το άρθρο 3 του ν. 2971/2001 αρμόδιας Επιτροπής, για
τον επανακαθορισμό οριογραμμής παραλίας στη θέση
“έμπροσθεν διατηρητέου μνημείου με την επωνυμία «ΜΑΓΑΖΑΡΑ» (Δ’ 224/2002) στην Νέα Τρίγλια του Δήμου Νέας
Προποντίδας της Π.Ε. Χαλκιδικής”, καθώς και το από τον
Απρίλιο του 2023 συνοδεύον τοπογραφικό διάγραμμα
της περιοχής κλίμακας 1:500, που αποτελείται από μία
πινακίδα μεγέθους κατά DIN A0, το οποίο συντάχθηκε
και θεωρήθηκε από τον Καρταλά Λάζαρο, Αγρονόμο
Τοπογράφο Μηχανικό, Αναπληρωτή Προϊστάμενο της
Κτηματικής Υπηρεσίας Χαλκιδικής και επί του οποίου η
επιτροπή:
1. Διατηρεί την οριογραμμή του αιγιαλού, όπως αυτή
καθορίσθηκε αρχικά με την υπό στοιχεία 1006829/646/
Β0010/19-02-2002 απόφαση Υπουργού Οικονομικών
“Καθορισμός ορίων του αιγιαλού - παραλίας και παλαιού
αιγιαλού στη θέση Αγρόκτημα Ν. Πλαγίων έως αγρόκτημα
Σωζόπολης του Δήμου Τρίγλιας Ν. Χαλκιδικής (Δ’ 224)”.
2. Επανακαθορίζει την οριογραμμή της παραλίας, που
καθορίσθηκε με την υπό στοιχεία 1006829/646/Β0010/
19-02-2002 απόφαση Υπουργού Οικονομικών “Καθορισμός ορίων του αιγιαλού - παραλίας και παλαιού αιγια-
λού στη θέση Αγρόκτημα Ν. Πλαγίων έως αγρόκτημα
Σωζόπολης του Δήμου Τρίγλιας Ν. Χαλκιδικής (Δ’ 224)”,
στη θέση που βρίσκεται το διατηρητέο κτήριο γνωστό
ως “ΜΑΓΑΖΑΡΑ” για τους λόγους που αναφέρονται παραπάνω και για την εξυπηρέτηση του σκοπού της παρα-
γράφου 2 του άρθρου 1 του ν. 2971/2001. Η οριογραμμή
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Ιανουαρίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 20
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 20/26.01.2024
της παραλίας σχεδιάζεται με κίτρινη συνεχή πολυγωνική
γραμμή. Η αρίθμηση των κορυφών της παραμένει η ίδια
με αυτή του αρχικού καθορισμού από την κορυφή 1’μέχρι
την κορυφή 14’. Μετά από αυτή, παρεμβάλλονται οι νέες
κορυφές του επανακαθορισμού 14α’, 14β’, 14γ’ και 14δ’ και
μετά από την τελευταία συνεχίζονται οι κορυφές της οριογραμμής της παραλίας με την ίδια αρίθμηση του αρχικού
καθορισμού από την κορυφή 15’μέχρι την κορυφή 20’.
Όλες οι κορυφές εξασφαλίζονται με συντεταγμένες του
κρατικού τριγωνομετρικού δικτύου του ΕΓΣΑ ’87. Η οριογραμμή της παραλίας στη θέση του επανακαθορισμού
συμπίπτει με την οριογραμμή του αιγιαλού, όπως αυτή
ισχύει με τον αρχικό καθορισμό. Το εύρος της παραλίας
στη θέση του επανακαθορισμού είναι (0) μέτρα. Το εύρος
της παραλίας σε όλο το υπόλοιπο μήκος της παραμένει
αυτό του αρχικού καθορισμού δηλαδή 15,00 μ.
3. Διατηρεί την οριογραμμή του παλαιού αιγιαλού,
όπως αυτή καθορίσθηκε αρχικά με την υπό στοιχεία
1006829/646/Β0010/19-02-2002 απόφαση Υπουργού
Οικονομικών “Καθορισμός ορίων του αιγιαλού - παραλίας και παλαιού αιγιαλού στη θέση Αγρόκτημα Ν. Πλαγίων
έως αγρόκτημα Σωζόπολης του Δήμου Τρίγλιας Ν. Χαλκιδικής (Δ’ 224/2002)”.
Η παρούσα απόφαση με τα συνοδευτικά της θα δημοσιοποιηθεί στην ιστοσελίδα του Υπουργείου Οικονομικών,
σύμφωνα με τα άρθρο 4 παρ. 3 και 7α του ν. 2971/2001,
όπως αυτός τροποποιήθηκε και ισχύει και συγκεκριμένα στη διεύθυνση: https://www1.gsis.gr/gspp/dhpe/
publicgis/faces/hom eShore.
ΕΚΘΕΣΗ
Της επιτροπής καθορισμού αιγιαλού, παραλίας
και παλαιού αιγιαλού (παρ. 1 του άρθρου 3
του ν. 2971/2001).
Επανακαθορισμός οριογραμμής παραλίας στη θέση
“έμπροσθεν διατηρητέου μνημείου με την επωνυμία “ΜΑΓΑΖΑΡΑ” (Δ’ 224/2002) στην Ν. Τρίγλια του Δήμου Νέας
Προποντίδας της Π.Ε. Χαλκιδικής.
Πολύγυρος, 24-04-2023
Η επιτροπή του άρθρου 3 του ν. 2971/2001 (Δ’ 285), περί
καθορισμού των ορίων αιγιαλού, παραλίας και παλαιού
αιγιαλού, η οποία συγκροτήθηκε με την υπ’ αρ. 197979/
09-08-2022 απόφαση του Συντονιστή της Αποκεντρωμένης Διοίκησης Μακεδονίας - Θράκης (Α.Δ. Μ.-Θ.), (ΑΔΑ:
9ΒΨ2ΟΡ1Υ-005), αποτελούμενη από τους παρακάτω
υπογράφοντες:
1. Λάζαρο Καρταλά, αγρονόμο - τοπογράφο μηχανικό
Π.Ε., αναπληρωτή προϊστάμενο της Κτηματικής Υπηρεσίας Χαλκιδικής, ως Πρόεδρο,
2. Στυλιανό Καλαιτζίδη, τοπογράφο μηχανικό Τ.Ε., υπάλληλο του Τμήματος Πολιτικής Γης της Διεύθυνσης Αγρο-
τικής Ανάπτυξης και Κτηνιατρικής, ως μέλος,
3. Μαρία Λιούγκα, Υποπλοίαρχο Λ.Σ., Διοικητή του Β’
Λιμενικού Τμήματος Νέων Μουδανιών, ως μέλος,
4. Ευάγγελο Ευθυμιάδη, Δρ. χημικό μηχανικό, προϊστάμενο της ΔΙ.ΠΕ.ΧΩ.Σ. της Αποκεντρωμένης Διοίκησης Μα-
κεδονίας - Θράκης, ως μέλος,
5. Παναγιώτη Καρπόζηλο, πολιτικό μηχανικό Π.Ε., προϊστάμενο του Τμήματος Έκδοσης Αδειών, της Υπηρεσίας
Δόμησης του Δήμου Νέας Προποντίδας, Π.Ε. Χαλκιδικής,
ως μέλος,
διενέργησε αυτοψία στην παραπάνω θέση την
03-10-2022, μετά από πρόσκληση του προέδρου της και
Αφού έλαβε υπόψη της:
1. Την αντίληψη που σχημάτισε την ημέρα της επί τόπου
αυτοψίας της σχετικά με τη μορφολογία της ακτής και τα
λοιπά χαρακτηριστικά της περιοχής και το φωτογραφικό
υλικό που λήφθηκε την ίδια ημέρα.
2. Την υπό στοιχεία 1006829/646/Β0010/19-02-2002
απόφαση Υπουργού Οικονομικών “Καθορισμός ορίων
του αιγιαλού - παραλίας και παλαιού αιγιαλού στη θέση
Αγρόκτημα Ν. Πλαγίων έως αγρόκτημα Σωζόπολης του
Δήμου Τρίγλιας Ν. Χαλκιδικής (Δ’ 224).
3. Τις διατάξεις του ν. 2971/2001 «Αιγιαλός, παραλία
και άλλες διατάξεις» και ειδικότερα το άρθρο 7Α (επανακαθορισμός αιγιαλού), καθώς και τις διατάξεις των
άρθρων 11 του ν. 4281/2014 και 27 του ν. 4321/2015 και
του ν. 4607/2019.
4. Την υπό στοιχεία 1089532 π.έ/8205 π.έ/Β0010/
20-4-2005 κοινή απόφαση των Υπουργών Οικονομίας
και Οικονομικών και Περιβάλλοντος, Χωροταξίας και
Δημοσίων Έργων «Στοιχεία καθορισμού αιγιαλού και
παραλίας» (Β’ 595).
5. Το γεγονός ότι στη θέση του επανακαθορισμού, στην
παραλία της Κοινότητας Νέας Τρίγλιας Χαλκιδικής, του Δήμου Νέας Προποντίδας, Π.Ε. Χαλκιδικής, υφίσταται παλιό
πετρόκτιστο διώροφο κεραμοσκεπές κτήριο, διαστάσεων
26 x 15 μ. περίπου, γνωστό ως “ΜΑΓΑΖΑΡΑ”, το οποίο με
την υπό στοιχεία Γ/5185/228/10-02-1983 (Β’128) απόφαση Υπουργού Πολιτισμού χαρακτηρίστηκε “Ιστορικό
διατηρητέο μνημείο”, στοιχείο που δεν λήφθηκε υπόψη
κατά τον καθορισμό του αιγιαλού.
6. Το γεγονός ότι ο Δήμος Νέας Προποντίδας με το
υπ’ αρ. 49438/19-12-2019 έγγραφό του και η ΕΤΑΔ Α.Ε.
αιτήθηκαν τον επανακαθορισμό της παραλίας, ώστε μετά
την ολοκλήρωση του το κτήριο να μην περιλαμβάνεται
πλέον στην κοινόχρηστη παραλία και να μπορούν να γίνουν ευχερέστερα εργασίες αποκατάστασης, συντήρησης
και επανάχρησης του.
7. Τις φυσικές και λοιπές ενδείξεις που επηρεάζουν το
πλάτος του αιγιαλού και της παραλίας όπως τις διαπίστωσε κατά την επί τόπου αυτοψία της και αφορούν στα
παρακάτω:
α) Γεωμορφολογία του εδάφους:
Στην περιοχή του επανακαθορισμού αιγιαλού που καθορίστηκε για πρώτη φορά στη θέση “Αγρόκτημα Ν. Πλαγίων
έως αγρόκτημα Σωζόπολης του Δήμου Τρίγλιας Ν. Χαλκιδικής” (Δ’ 224) και του καθορισμού παραλίας στην ίδια θέση:
Η ακτή είναι χαμηλή.
Η μορφολογία της συνίσταται από αμμώδη εδάφη. Η
κοντινότερη προς τη θάλασσα ζώνη ακάλυπτη από βλάστηση (αμμουδιά), έχει εύρος που κυμαίνεται από 0 μ. έως
20 μ. με μικρή ομαλή κλίση που ξεκινά από την ισοϋψή
των 0,00 μ. στην ακτογραμμή και φτάνει εσώτερα προς
τη στεριά σε υψόμετρο περίπου 1,50 μ. στην άκρη της
ζώνης. Στη συνέχεια υπάρχει αγροτική οδός μεταβλητού
πλάτους σε κάποιες θέσεις χωμάτινη, πλάτους 3,00- 5,00
μ. περίπου και αλλού ασφαλτοστρωμένη πλάτους 6,00
μ. περίπου. Στη θέση του επανακαθορισμού η ανωτέρω
αγροτική οδός βρίσκεται εσώτερα προς τη στεριά γιατί
μεταξύ αυτής και της ακτογραμμής παρεβάλεται το διατηρητέο κτήριο γνωστό ως “ΜΑΓΑΖΑΡΑ”. Σε συνέχεια της
αγροτικής οδού και εσώτερα προς τη στεριά εκτείνονται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 20/26.01.2024
αγροτεμάχια, με χαμηλά υψόμετρα, των διανομών των
αγροκτημάτων των Ν. Πλαγίων και της Ν. Τρίγλιας του
τέως Υπουργείου Γεωργίας. Ο εν λόγω επανακαθορισμός
εντοπίζεται εντός του υπ’ αρ. 4435 αγροτεμαχίου με το
χαρακτηρισμό χέρσο της αναμόρφωσης της οριστικής και
της συμπληρωματικής διανομής του αγροκτήματος της
Ν. Τρίγλιας του έτους 1970 του τέως Υπουργείου Γεωργίας.
Οι συνεχόμενες της ακτής εκτάσεις σε όλο το μήκος του
επανακαθορισμού είναι καλλιέργειες και εξοχικές παραθεριστικές κατοικίες (εκτός σχεδίου δόμηση).
β) Παράκτιοι φυσικοί πόροι:
Στην περιοχή δεν εντοπίστηκαν παράκτιοι φυσικοί
πόροι. (Με την έννοια “φυσικοί πόροι” νοείται το σύνολο
των πρώτων υλών που προέρχονται από τη φύση, δηλαδή από το έδαφος, τα δάση, τα ύδατα και αξιοποιούνται
βιομηχανικώς).
γ) Μετεωρολογικά στοιχεία:
Η εξεταζόμενη περιοχή αποτελεί τμήμα της δυτικής
ακτής της χερσονήσου της Χαλκιδικής και βρέχεται από
τον Θερμαικό κόλπο. Προσβάλλετα συνήθως από ανέμους βορειοδυτικούς, ανατολικούς των οποίων η μέγιστη
συνηθισμένη ένταση κυμαίνεται περί τα 3 μποφόρ (μέση
4-5 μ./δλ, η 3 Μποφόρ, πηγή: global wind atlas).
δ) Μορφολογία του πυθμένα:
Από στοιχεία που προκύπτουν από την αυτοψία μακροσκοπικά και από το απόσπασμα χάρτη ΓΥΣ κλίμακας
1:50.000 που συνοδεύει το διάγραμμα, προκύπτει ότι ο
πυθμένας έχει αμμώδη σύσταση και μέτριες κλίσεις (3% ~
4%), με μέτρια βάθη κοντά στην ακτή. Λόγω των μέτριων
βαθών και κλίσεων του βυθού η θραύση του κύματος και
η εκτόνωση της ενέργειάς του γίνεται και εντός της θάλασσας και η επίδραση του κύματος στην ακτή είναι μέτρια.
ε) Ανάπτυξη κυματισμού σε σχέση με το μέτωπο της
ακτής:
Πρόκειται για ακτή που βρίσκεται μέσα στον Θερμαικό Κόλπο. Η απόσταση της από την είσοδο του Θερμαι-
κού κόλπου που εκτείνεται νότια είναι 40 χλμ. περίπου.
Οι αποστάσεις των λοιπών γειτονικών ακτών, είναι λίγο
μεγαλύτερες. Επομένως η ένταση του κυματικού πεδίου
είναι γενικά μικρή και γίνεται μεγαλύτερη μονάχα όταν
πνέουν άνεμοι ΒΔ - Α διευθύνσεων.
στ) Τεχνικά έργα:
Στη θέση του ζητούμενου επανακαθορισμού δεν υφίστανται τεχνικά έργα.
ζ) Εγκεκριμένες χωροταξικές κατευθύνσεις και χρήσεις
γης:
Στην περιοχή έχει εγκριθεί το Γενικό Πολεοδομικό Σχέδιο Νέας Τρίγλιας με την υπ’ αρ. 12046/10-11-2010 (ΑΑΠ
520) απόφαση Γενικού Γραμματέα Περιφέρειας Κεντρικής
Μακεδονίας. Η θέση όπου ζητείται ο καθορισμός χαρακτηρίζεται ως Περιοχή Οικιστικής Ανάπτυξης (Περιοχή
κατάλληλη για οικιστική ανάπτυξη Β’κατοικίας). Οι χρήσεις
που επιτρέπονται είναι αυτές που ορίζονται αναλυτικά
στην παραπάνω απόφαση του Γ.Γ.Π.Κ.Μ.
η) Δημόσια κτήματα:
Υπάρχει το υπ’ αρ. 300 Δημόσιο Κτήμα.
θ) Εθνικό κτηματολόγιο:
Στην περιοχή δεν έχει ολοκληρωθεί η κτηματογράφηση
στο πλαίσιο του Εθνικού Κτηματολογίου (βρίσκεται στο
στάδιο της προανάρτησης).
ι) Ευπαθή οικοσυστήματα και προστατευόμενες περιοχές:
Η περιοχή όπου ζητείται ο καθορισμός δεν εμπίπτει στις
περιοχές του δικτύου NATURA 2000 (ΦΥΣΗ 2000).
8. Ότι η οριογραμμή της παραλίας είναι συνεχόμενη και
η επανακαθοριζόμενη οριογραμμή πρέπει στα άκρα της
να συναρμόζει ακριβώς, χωρίς κενά, με τις αντίστοιχες
υφιστάμενες, αποφασίζει:
Επί τοπογραφικού διαγράμματος που έχει ως υπόβαθρο
έγχρωμους ορθοφωτοχάρτες ακριβείας της ΕΚΧΑ Α.Ε. φωτοληψίας ετών 2008 - 2009, εξαρτημένου από το Ελληνικό
Γεωδαιτικό Σύστημα Αναφοράς - ΕΓΣΑ 87, κλίμακας 1:500,
που αποτελείται από μια πινακίδα μεγέθους κατά DIN A0,
το οποίο συντάχθηκε τον Απρίλιο του 2023 από τον αναπληρωτή προϊστάμενο της Κτηματικής Υπηρεσίας Χαλκι-
δικής Λάζαρο Καρταλά, αγρονόμο τοπογράφο μηχανικό,
θεωρήθηκε από τον ίδιο και προσαρτάται στην παρούσα:
1. Διατηρεί την οριογραμμή του αιγιαλού, όπως αυτή
καθορίσθηκε αρχικά με την υπό στοιχεία 1006829/646/
Β0010/19-02-2002 απόφαση Υπουργού Οικονομικών
“Καθορισμός ορίων του αιγιαλού - παραλίας και παλαιού
αιγιαλού στη θέση Αγρόκτημα Ν. Πλαγίων έως αγρόκτημα
Σωζόπολης του Δήμου Τρίγλιας Ν. Χαλκιδικής (Δ’ 224)”.
2. Επανακαθορίζει την οριογραμμή της παραλίας, που
καθορίσθηκε με την υπό στοιχεία 1006829/646/Β0010/
19-02-2002 απόφαση Υπουργού Οικονομικών “Καθορισμός ορίων του αιγιαλού - παραλίας και παλαιού αιγιαλού
στη θέση Αγρόκτημα Ν. Πλαγίων έως αγρόκτημα Σωζόπολης του Δήμου Τρίγλιας Ν. Χαλκιδικής (Δ’ 224)”, στη θέση
που βρίσκεται το διατηρητέο κτήριο γνωστό ως “ΜΑΓΑΖΑΡΑ” για τους λόγους που αναφέρονται παραπάνω και για
την εξυπηρέτηση του σκοπού της παρ. 2 του άρθρου 1 του
ν. 2971/2001. Η οριογραμμή της παραλίας σχεδιάζεται με
κίτρινη συνεχή πολυγωνική γραμμή. Η αρίθμηση των κορυφών της παραμένει η ίδια με αυτή του αρχικού καθορισμού
από την κορυφή 1’μέχρι την κορυφή 14’. Μετά από αυτή,
παρεμβάλονται οι νέες κορυφές του επανακαθορισμού
14α’, 14β’, 14γ’ και 14δ’ και μετά από την τελευταία συνεχίζονται οι κορυφές της οριογραμμής της παραλίας με την
ίδια αρίθμηση του αρχικού καθορισμού από την κορυφή
15’μέχρι την κορυφή 20’. Όλες οι κορυφές εξασφαλίζονται
με συντεταγμένες του κρατικού τριγωνομετρικού δικτύου
του ΕΓΣΑ ’87. Η οριογραμμή της παραλίας στη θέση του
επανακαθορισμού συμπίπτει με την οριογραμμή του αιγιαλού, όπως αυτή ισχύει με τον αρχικό καθορισμό. Το εύρος
της παραλίας στη θέση του επανακαθορισμού είναι (0) μέτρα. Το εύρος της παραλίας σε όλο το υπόλοιπο μήκος της
παραμένει αυτό του αρχικού καθορισμού δηλαδή 15,00 μ.
3. Διατηρεί την οριογραμμή του παλαιού αιγιαλού, όπως
αυτή καθορίσθηκε αρχικά με την υπό στοιχεία 1006829/
646/Β0010/19-02-2002 απόφαση του Υπουργού Οικονομικών “Καθορισμός ορίων του αιγιαλού - παραλίας και
παλαιού αιγιαλού στη θέση Αγρόκτημα Ν. Πλαγίων έως
αγρόκτημα Σωζόπολης του Δήμου Τρίγλιας Ν. Χαλκιδικής
(Δ’ 224)”.
Η Επιτροπή
Ο Πρόεδρος
Τα Μέλη
ΛΑΖΑΡΟΣ ΚΑΡΤΑΛΑΣ
ΣΤΥΛΙΑΝΟΣ ΚΑΛΑΪΤΖΙΔΗΣ
ΜΑΡΙΑ ΛΙΟΥΓΚΑ
ΕΥΑΓΓΕΛΟΣ ΕΥΘΥΜΙΑΔΗΣ
ΠΑΝΑΓΙΩΤΗΣ ΚΑΡΠΟΖΗΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 20/26.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 20/26.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 20/26.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 20/26.01.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 20/26.01.2024
Η απόφαση αυτή με την έκθεση της επιτροπής και το τοπογραφικό διάγραμμα να δημοσιευθούν στην Εφημερίδα
της Κυβερνήσεως.
Πολύγυρος, 2 Ιανουαρίου 2024
Με εντολή Γενικού Γραμματέα Αποκεντρωμένης Διοίκησης
Ο Αναπληρωτής Προϊστάμενος Γενικής Διεύθυνσης Εσωτερικής Λειτουργίας
ΑΘΑΝΑΣΙΟΣ ΜΠΟΓΙΑΝΝΙΔΗΣ

[Source: 20240400020.pdf | Tokens: 14826]